भाजपा को कुशवाहा ने खरीद लिया है : राहुल  
विधानसभा चुनाव को देखते हुए कांग्रेस महासचिव राहुल गांधी ने भाजपा पर प्रहार करते हुए कहा है कि मायावती सरकार के पूर्व मंत्री कुशवाहा ने भाजपा को खरीद लिया है।
उत्तर प्रदेश में विधानसभा चुनाव को देखते हुए कांग्रेस महासचिव राहुल गांधी ने भारतीय जनता पार्टी (भाजपा) पर प्रहार करते हुए कहा है कि मायावती सरकार के पूर्व मंत्री बाबू सिंह कुशवाहा ने भाजपा को खरीद लिया है।
	गोरखपुर में एक जनसभा को सम्बोधित करते हुए राहुल ने भाजपा के वरिष्ठ नेता लालकृष्ण आडवाणी द्वारा भ्रष्टाचार के नाम पर पूरे देश में रथयात्रा निकाले जाने पर सवालिया निशान लगाते हुए शनिवार को कहा कि राष्ट्रीय ग्रामीण स्वास्थ्य मिशन घोटाले के आरोपी कुशवाहा ने भाजपा को खरीद लिया है।
	राहुल ने कहा, "आडवाणी ने पूरे देश में भ्रष्टाचार को लेकर रथयात्रा निकाली थी, लेकिन अब उसी रथ पर एनआरएचएम घोटाले के आरोपी बाबू सिंह कुशवाहा सवार हो गए हैं।" उन्होंने कहा कि कुशवाहा को पार्टी में शामिल कर भाजपा के नेताओं ने अपना असली चेहरा दिखा दिया है।